15/10/2010 | Administración LocalMunicipal
Curtis
Anuncio bases personal

Por Decreto da Alcaldía nº 278, de 5 de outubro do ano en curso, tivo lugar a aprobación da convocatoria e das bases específicas para a contratación laboral temporal, a tempo parcial, mediante contrato por obra ou servizo determinado dun/dunha traballador/a para desenvolver as funcións de secretario/a do xulgado de paz do termo municipal de Curtis, o que se fai público dando lugar á apertura do prazo para a presentación de solicitudes por parte dos interesados/as. Don Javier Francisco Caínzos Vázquez, Alcalde-Presidente do Concello de Curtis provincia de A Coruña, considerando que a competencia para a aprobación das bases das probas para a selección de persoal e para os concursos de provisión de postos de traballo corresponde ó Alcalde-Presidente da Corporación, por aplicación do artigo 21.1 g), da Lei 7/1985, de 2 de abril, Reguladora das Bases de Réxime Local, e en virtude do establecido na convenio de colaboración asinado entre a Consellería de Presidencia, Administracións Públicas e Xustiza e o Concello de Curtis no marco do disposto na disposición transitoria primeira do Decreto 168/2008, de 24 de xullo, polo que se regulan as agrupacións de xulgados de paz, por medio da presente RESOLVO: Primeiro.- Convocar o procedemento selectivo para dar cobertura mediante contrato laboral temporal a tempo parcial por obra ou servizo determinado a un posto de secretario/a do xulgado de paz do termo municipal de Curtis. Segundo.- Aprobar as bases que rexerán a citada selección e que a continuación se transcriben. Terceiro.- Que se dea publicidade de tal convocatoria e bases no BOP. É obxecto da presente convocatoria a contratación laboral temporal, a tempo parcial, por obra ou servizo determinado dun/dunha traballador/a para o desenvolvemento das función propias da secretaría do xulgado de paz este termo municipal, nos termos da disposición transitoria primeira do Decreto 168/2008, de 24 de xullo, polo que se regulan as agrupacións de xulgados de paz (DOG 12/8/2008), polo sistema de concurso-oposición. A xornada laboral será de 10 a 13 horas de luns a venres, coa categoría de auxiliar administrativo, e unha retribución mensual de setecentos oito euros con trinta e tres céntimos (708,33 €), incluíndo a parte proporcional das pagas extraordinarias. A duración do contrato está vinculada ó mantemento do financiamento do posto mediante convenio de colaboración asinado entre a Consellería de Presidencia, Administracións Públicas e Xustiza e o Concello de Curtis no marco do disposto na disposición transitoria primeira do Decreto 168/2008, de 24 de xullo, polo que se regulan as agrupacións de xulgados de paz. Para ser admitidos/as á realización destas probas selectivas, os/as aspirantes deberán reunir os seguintes requisitos: a) Ser español/a ou nacional da U. E dentro dos límites que establece o artigo 57 da Lei 7/2007 de 12 de abril do Estatuto Básico do Empregado Público. b) Ter cumpridos 16 anos de idade e non exceder de 65 anos. c) Estar en posesión do título de graduado en ESO ou equivalente. d) Acreditar a capacidade funcional para o desempeño das funcións propias do posto. En consecuencia non padecer enfermidade ou eiva física que impida o desenvolvemento das funcións do cargo. e) Non ter sido separado/a mediante expediente disciplinario do servizo de calquera a das Administracións Públicas, ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso a corpos ou escalas de persoal funcionario, ou para exercer funcións similares as que desempeñaban no caso de persoal laboral, no que fora separado ou inhabilitado. No caso de ser nacional doutro Estado, non encontrarse inhabilitado ou situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. f) Non atoparse incurso/a en ningunha das causas de incapacidade que determine a lexislación vixente. g) Estar en posesión do CELGA 3 ou equivalente debidamente homologado polo órgano competente en materia de política lingüística da Xunta de Galicia. Tódolos requisitos citados deberán reunirse con referencia ó derradeiro día do prazo de presentación de instancias, debendo continuar en posesión dos mesmos durante todo o proceso selectivo. Os e as interesado/as dirixirán as solicitudes, no modelo oficial que se acompaña como Anexo I a estas bases, xunto co xustificante de pagar a tasa correspondente, ao Sr. Alcalde-Presidente do Concello de Curtis e presentaranas no Rexistro Xeral da citada entidade ou nos lugares que determina o artigo 38.4 da LRJAP-PAC, no prazo de 7 días naturais contados desde o día seguinte ao da publicación do anuncio de convocatoria no B. O. P. Se o último día do prazo é inhábil, trasladarase ó primeiro día hábil seguinte. Os e as aspirantes que presentasen a instancia en calquera das formas previstas no artigo 38.4 da LRJAP-PAC, deberán remitir por fax ao Concello copia selada da instancia dentro do prazo de 7 días naturais sinalado anteriormente (nº de fax: 981789578). Finalizado o prazo de presentación de instancias o Tribunal publicará, no prazo máximo de 5 días hábiles, a lista de admitido/as no Taboleiro de Edictos, outorgando un prazo máximo de 3 días naturais para que o/as excluído/as aleguen o que consideren. Se o último día do prazo é inhábil, estenderase ata o seguinte día hábil. Resoltas as reclamacións publicarase a lista definitiva no Taboleiro de Edictos ou darase por definitiva a lista provisional se non houbera reclamacións ou se estas non foran suficientes para a súa consideración. De non existir aspirantes excluídos, o Alcalde poderá elevar a definitiva a lista provisional na mesma resolución de aprobación. Nesta resolución indicarase o lugar, data e hora de realización das diferentes probas. Igualmente recollerá a citación do Tribunal para a súa constitución. O feito de figurar incluída na relación de admitido/as non prexulga que se lles recoñeza ós/as interesado/as a posesión dos requisitos esixidos no procedemento selectivo convocado, que deberán ser xustificados documentalmente como paso previo á contratación que corresponda. A) Documentación acreditativa de ter aboado o importe a que ascenden os dereitos de exame: 15 Euros. Os/As aspirantes acompañarán á solicitude documento acreditativo de ter feito ingreso do correspondente importe na c/c nº 2091 0081 67 3110000020 da Caixa de Aforros de Galicia. B) Fotocopia do D. N. I. ou tarxeta acreditativa da súa identidade no caso de estranxeiros, debidamente compulsados por ambos os dous lados. C) Fotocopia compulsada do titulo académico esixido. Coa presentación da instancia para tomar parte no proceso selectivo entenderase que os interesados/as aceptan e acatan todas e cada unha das bases desta convocatoria. O tribunal cualificador estará composto polos seguintes membros: * Presidente: Un/unha funcionario/a ou persoal laboral fixo do Concello designado/a pola Alcaldía. * Vocais: Un/unha secretario/a de xulgado de paz da Comunidade Autónoma de Galicia Un/unha secretario/a de xulgado de paz da Comunidade Autónoma de Galicia *Secretario/a: O da Corporación ou funcionario/a en quen delegue, con voz e sen voto A Resolución pola que se aprobe a lista provisional de aspirantes admitidos e excluídos coa designación dos membros do Tribunal que incluirá os seus respectivos suplentes, farase pública no taboleiro de anuncios do Concello a efectos de recusación. O Tribunal non poderá constituírse nin actuar sen a asistencia de polo menos tres dos seus membros, xa sexan titulares ou suplentes, e en todo caso requírese a asistencia do Presidente e do Secretario ou dos seus suplentes. Os membros do Tribunal deberán absterse de intervir notificándoo ao Sr. Alcalde cando concorran neles algunha das circunstancias previstas no artigo 28 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. O Presidente poderá requirir aos membros do mesmo declaración expresa de non atoparse incursos en causa de abstención. Así mesmo os aspirantes poderán recusar aos membros do Tribunal cando concorran as circunstancias previstas no parágrafo anterior. Os membros do Tribunal son persoalmente responsables do cumprimento das bases da convocatoria e da suxeición aos prazos establecidos para a realización e valoración das probas e para a publicación dos seus resultados. Non terá carácter eliminatorio e nela valorarase o seguinte: Por servizos prestados como secretario/a de xulgado de paz: 0,10 puntos por cada mes completo de servizos prestados, ata un máximo de 8 puntos. Acreditarase mediante certificación expedida polo Xulgado correspondente Consistirá na realización dun suposto práctico relacionado coas funcións propias da secretaría dun xulgado de paz, a desenvolver no tempo máximo de 30 minutos. Esta proba ten carácter obrigatorio e eliminatorio. A mesma cualificarase de 0 a 10 puntos, sendo necesario obter un mínimo de 5 puntos para superala. C. Unha vez rematadas estas dúas fases do proceso selectivo, os aspirantes que non acrediten estar en posesión do CELGA 3 ou equivalente debidamente homologado polo órgano competente en materia de política lingüística da Xunta de Galicia, deberán realizar unha PROBA DE LINGUA GALEGA a determinar polo Tribunal, consistente na tradución dun texto de galego a castelán e viceversa, cunha duración máxima de 30 minutos. Determinarase polo Tribunal unha vez que remate o prazo de presentación de instancias, facéndose público no mesmo anuncio que a lista provisional e igualmente na definitiva de admitidos ó proceso. A cualificación final das probas virá determinada pola suma das puntuacións obtidas na fase de concurso e na fase de oposición, establecendo para estes efectos a orde definitiva de aspirantes seleccionados. En caso de empate na puntuación final, o desempate resolverase a favor do ou da aspirante que obtivese maior puntuación na fase de oposición. O Presidente do Tribunal, á vista da lista de aspirantes seleccionados, formulará a proposta de selección para a contratación do candidato ou candidata que obteña a puntuación mais alta, establecendo igualmente a listaxe en función da puntuación obtida por todas as persoas aspirantes ante o Sr. Alcalde-Presidente. As propostas de selección que contraveñan este límite serán nulas de pleno dereito. A dita proposta publicarase no Taboleiro de Edictos do Concello. No prazo de 20 días naturais contados a partir do día seguinte ó da publicación da proposta de selección no taboleiro de Edictos (prazo que poderá ampliarse cando os seleccionados acrediten que non puideron presentar algún documento por causas alleas á súa vontade), o aspirante proposto polo Tribunal deberá presentar no Rexistro do Concello a documentación acreditativa dos requisitos expresados na Base 2ª. O apartado d) deberá acreditarse mediante a presentación de Certificado Médico Oficial para o efecto. Se dentro do prazo indicado, salvo causa de forza maior, o/a aspirante non presentase a documentación ou do exame da mesma se infira que carece dalgún dos requisitos relacionados na Base 2, non poderá ser contratado e perderá tódolos seus dereitos, sen prexuízo das responsabilidades en que puidera incorrer. Á vista da proposta do Tribunal e constatado que a persoa proposta acreditou os requisitos esixidos para acceder á praza que se convocan, o Alcalde resolverá o procedemento selectivo e decidindo a contratación como persoal laboral temporal, a tempo parcial, mediante contrato por obra ou servizo determinado. Ata que non se formalice o contrato o aspirante proposto non terá dereito a percibir cantidade económica algunha. O Tribunal poderá resolver as dúbidas que se presenten e tomar os acordos necesarios para o bo desenvolvemento do proceso selectivo. No non sinalado nas presentes bases, estarase ao establecido na normativa básica sobre selección de persoal ao servizo da Administración Local e demais normas que resulten de aplicación, estándose aos órganos competentes da Xurisdición Contencioso-Administrativa para dirimir as controversias que se produzan na aplicación destas. Contra a resolución, que é definitiva en vía administrativa e pola que se aproban as bases desta convocatoria poderán os interesados interpoñer potestativamente recurso de reposición ante o Sr. Alcalde-Presidente do Concello de Curtis, no prazo dun mes contado a partir do día seguinte ao da súa publicación segundo o previsto nestas bases ou directamente recurso contencioso administrativo, ante o Xulgado do Contencioso Administrativo de A Coruña, no prazo de dous meses e na forma prevista na Lexislación reguladora de dita Xurisdición, sen prexuízo de que poida interpoñer calquera outro que estime procedente. DON/DONA., provisto de DNI., e con enderezo a efectos de notificacións en., e número de teléfono., enterado/a da convocatoria para cubrir un posto de traballo de SECRETARIO/A DO XULGADO DE PAZ DO MUNICIPIO DE CURTIS, manifesta: Que na data de remate do prazo de presentación de solicitudes cumpre con todos e cada un dos requisitos esixidos nas bases e que documentalmente aporta neste acto. SOLICITA: Sexa admitida a presente solicitude e documentación que se adxunta coa finalidade de poder presentarse ás probas selectivas. Teixeiro (Curtis),. de…………………de 2010 Asdo:. SR. ALCALDE-PRESIDENTE DO CONCELLO DE CURTIS Teixeiro, 5 de outubro de 2010 O alcalde, Javier Francisco Caínzos Vázqez